شەفەق نیوز/ وەرپرسیگ حکومەتی لە دیالە،
ئمڕوو پەنجشەممە، دووپاتکرد ک رێژەیل گواستنەوەی بازرگانی لە مەرز مەنەلی لە سنوورەگە
وەگەرد ئیران لەماوەیل گوزەیشتە  وە رێژەی
٢٠٪ بەرزەوبوی.
مازن ئەکرەم جینشین وەڕێۆبەر ناحیەی مەنەلی
ئەرا ئاژانس شەفەق نیوز وت: ریەیل کاروانە بازرگانیەگان وەرەو مەرز مەنەلی وەرێژەی
زیاتر لە ٢٠٪ بەرزەوبوی، ک خوەی نیشانەی خاسیکە ئەرا هاتنەوەی ئەوزەڵکردن مەرزەگە
لە کارکردن و کەمەوکردن لە قەیران ژیان و گوزرانی لە مەنەلی لەوەر بیکاری و کاریگەریەیل
ڤایڕۆس کۆڕۆنا.
ئەکرەم دیاریکرد ک زاقترین شمەکەیل ک لە
مەرز مەنەلی تیەن خوەیان سیرامیک و چشتەیل بیناسازی و پاکەوکرەوەگان وە بی میوە و
سەوزەمەنی ک لە مەرزەیلیگ تر تیەنە ناو عراق.
هەمیش وت؛ هەرچەن ئاست گواستنەوەی
بازرگانی وەشیوەیگ ئاشکرا بەرزەو بویە، بەڵکم مەرزەگە تا ئیسە لەلایەن ئابووری   وەگورەی وەرحە پەتای کۆڕونا خاسەو نەویە.
